Aquesta ordre neix per la conveniència d'unificar la regulació dels preus públics dels ensenyaments, cursos i formacions impartits en la modalitat a distància per l'Institut Obert de Catalunya, la qual cosa suposa suprimir els preus existents i crear-ne de nous.
La creació de nous preus públics per eliminació d'altres preus existents, atén l'objectiu de simplificar la normativa que regula els preus públics per la matrícula en els ensenyaments per assignatures, matèries, mòduls, crèdits i unitats formatives que imparteix l'Institut Obert de Catalunya.
En alguns casos, els imports dels preus s'han d'harmonitzar amb els preus dels ensenyaments presencials, en centres que depenen del Departament d'Educació.
Per tal de simplificar la normativa que regula els preus públics per la matrícula dels ensenyaments de graduat en educació secundària obligatòria i dels ensenyaments de batxillerat per matèries, es suprimeixen els preus abans esmentats i es creen nous preus públics en funció de les matèries a les quals es matricula cada alumne.
D'acord amb la nova normativa que modifica la forma d'accés als cicles formatius de grau superior, es suprimeix el preu públic per la formació per a la prova d'accés i es creen nous preus per les matèries que es matricula cada alumne.
L'increment notable de la demanda d'alumnes visitants matriculats en centres docents presencials, que estudien algunes matèries a l'Institut Obert de Catalunya, fa necessari crear nous preus públics per compensar les despeses d'aquest servei.
L'oferta d'ensenyaments a distància per al coneixement de la llengua catalana i per adquirir la competència digital requereix crear uns nous preus públics per regular el finançament d'aquests serveis a l'Institut Obert de Catalunya.
Finalment, l'oferta de cursos monogràfics a distància comporta també, crear nous preus públics.
D'altra banda, per tal de donar coherència a la creació dels preus dels ensenyaments d'idiomes a distància oferts per l'Institut Obert de Catalunya, equivalents a la formació que ofereixen les escoles oficials d'idiomes, es suprimeixen els preus existents i se'n creen de nous amb l'increment del preu pels serveis d'accés a la plataforma i materials didàctics.
Mitjançant les ordres EDC/226/2006, de 3 de maig, (DOGC núm. 4632, de 12.5.2006); EDU/348/2008, de 8 de juliol (DOGC núm. 5176, de 18.7.2008); EDU/258/2010, de 20 d'abril (DOGC núm. 5619, de 30.4.2010); EDU/426/2010, de 17 d'agost (DOGC núm. 5705, d'1.9.2010), ENS/115/2012, de 26 d'abril, (DOGC núm. 6122, de 7.5.2012); ENS/164/2013, de 3 de juliol (DOGC núm. 6422 de 22.7.2013), ENS/76/2014, de 27 de febrer, (DOGC núm. 6589, de 25.3.2014), ENS/162/2015, de 29 de maig, (DOGC núm. 6885, de 4.6.2015) es van crear diversos preus públics d'ensenyaments, formacions i cursos impartits a distància per l'Institut Obert de Catalunya.
Mitjançant les ordres ENS/32/2011, de 23 de febrer (DOGC núm. 5832, de 8.3.2011), ENS/52/2012, de 23 de febrer (DOGC núm. 6084 de 9.3.2012) i ENS/61/2013, de 10 d'abril (DOGC núm. 6360, de 22.4.2013) es van modificar els imports de diversos preus públics d'ensenyaments, formacions i cursos impartits a distància per l'Institut Obert de Catalunya.
Així doncs, aquesta ordre pretén unificar l'articulat de les ordres de creació, supressió i modificació dels preus públics d'ensenyaments, cursos i formacions a l'Institut Obert de Catalunya i que es relacionen en la disposició derogatòria, per tal de simplificar la normativa existent.
Per això, d'acord amb el que estableix el Capítol III del Títol I del Text refós de la Llei de taxes i preus públics de la Generalitat de Catalunya, aprovat pel Decret legislatiu 3/2008, de 25 de juny, a proposta de la Direcció General de Centres Públics i d'acord amb els informes favorables de la Intervenció Delegada i de l'Assessoria Jurídica del Departament de la Vicepresidència i d'Economia i Hisenda.
1.1 Es suprimeixen els preus públics creats per l'Ordre EDU/348/2008, de 8 de juliol, dels ensenyaments i la formació a distància que presta l'Institut d'Educació Secundària Obert de Catalunya següents:
a) Per la matrícula en els ensenyaments de batxillerat a distància
a.2) Preu públic per la matrícula en tres o més assignatures.
b) Per la matrícula en el curs de preparació de la prova d'accés a cicles formatius de grau superior a distància.
c) Per la matrícula en la formació per a les proves d'accés a distància.
1.2 Es suprimeixen els preus públics creats per l'Ordre EDU/258/2010, de 20 d'abril, pels ensenyaments i serveis a distància que presta l'Institut d'Educació Secundària Obert de Catalunya següents:
a) Per la matrícula, per trimestre, en els ensenyaments de graduat en educació secundària obligatòria a distància.
a.1) Pel material didàctic i el manteniment del campus virtual, en la matrícula de fins a quatre mòduls.
a.2) Pel material didàctic i el manteniment del campus virtual, en la matrícula de cinc o més mòduls.
b) Per la matriculació i el material didàctic en cada crèdit, per semestre, en els ensenyaments de formació professional impartits per l'Institut d'Educació Secundària Obert de Catalunya en la modalitat a distància.
D'acord amb l'article 1 de l'Ordre ENS/32/2011, de 23 de febrer es simplifica la denominació del preu abans esmentat, que passa a denominar-se "Per la matriculació en cada crèdit en els ensenyaments de formació professional impartits per l'Institut Obert de Catalunya en la modalitat a distància".
c) Per la matrícula anual en assignatures específiques de la formació per a la prova d'accés a cicles formatius de grau superior a distància.
1.3 Se suprimeix el preu públic per la matriculació en els mòduls dels ensenyaments d'idiomes del nivell bàsic, en la modalitat a distància, que imparteix l'Institut d'Educació Secundària Obert de Catalunya, creat en l'Ordre EDU/426/2010, de 17 d'agost.
1.4 Se suprimeix el preu públic per la inscripció en el curs de preparació de les proves d'obtenció del certificat oficial d'idiomes de nivell intermedi en la modalitat a distància, creat en l'Ordre EDU/115/2012 de 26 d'abril.
1.5 Se suprimeix el preu públic per la inscripció a la formació equivalent a la formació pedagògica i didàctica en la modalitat a distància, que imparteix l'Institut d'Educació Secundària Obert de Catalunya creat en l'Ordre ENS/164/2013 de 3 de juliol.
1.6 Es suprimeixen els preus públics creats per l'Ordre ENS/163/2013 de 10 de juliol, pels serveis a distància que presta l'Institut d'Educació Secundària Obert de Catalunya següents:
a) Per la inscripció en la convocatòria d'avaluació dels continguts i aprenentatges dels títols LOE.
b) Per la inscripció en la convocatòria d'avaluació dels continguts i aprenentatges del títols LOGSE.
1.7 Se suprimeix el preu públic per la inscripció en el curs de preparació de les proves d'obtenció del certificat oficial d'idiomes de nivell avançat en la modalitat a distància, que imparteix l'Institut d'Educació Secundària Obert de Catalunya creat en l'Ordre ENS/76/2014 de 27 de febrer.
1.8 Es suprimeixen els preus públics creats per l'Ordre ENS/162/2015, de 29 de maig, pels serveis a distància que presta l'Institut d'Educació Secundària Obert de Catalunya següents:
a) Per la matrícula en cada mòdul professional, en els cicles formatius de formació professional inicial derivats de la Llei orgànica 2/2006, de 3 de maig, d'educació
b) Per la matrícula en cada unitat formativa en els ensenyaments de formació professional a distància (ensenyaments LOE).
2.1 Es creen els preus públics en els ensenyaments de graduat en educació secundària obligatòria a distància següents:
a) El preu en la matrícula del primer mòdul en els ensenyaments de graduat en educació secundària obligatòria.
b) El preu en la matrícula de cada mòdul addicional en els ensenyaments de graduat en educació secundària obligatòria.
c) El preu pels serveis d'accés a la plataforma i els materials didàctics pel primer mòdul, en els ensenyaments de graduat en educació secundària obligatòria d'alumnes visitants, matriculats en centres presencials.
d) El preu pels serveis d'accés a la plataforma i els materials didàctics de cada mòdul addicional, en els ensenyaments de graduat en educació secundària obligatòria d'alumnes visitants, matriculats en centres presencials.
2.2 Es creen els preus públics en els ensenyaments de batxillerat a distància següents:
a) El preu per la matrícula en la primera matèria o bloc de la primera matèria del batxillerat.
b) El preu per la matrícula per cada matèria o bloc d'una matèria addicional del batxillerat.
c) El preu pels serveis d'accés a la plataforma i els materials didàctics en cada matèria o bloc d'una matèria del batxillerat d'alumnes visitants matriculats en centres presencials sostinguts amb fons públics amb ensenyaments de batxillerat.
d) El preu pels serveis d'accés a la plataforma i els materials didàctics en cada matèria o bloc d'una matèria del batxillerat, d'alumnes visitants matriculats en centres presencials no sostinguts amb fons públics amb ensenyaments de batxillerat.
2.3 Es crea el preu públic per la inscripció en la matrícula, el material didàctic i el servei d'accés a la plataforma en cada matèria del curs de preparació a les Proves d'Accés a la Universitat (PAU) a distància.
2.4 Es creen els preus públics per la preparació de la prova d'accés a cicles formatius de grau superior a distància següents:
a) El preu per la matrícula en el curs de preparació de la prova d'accés a cicles formatius de grau superior.
b) El preu per la matrícula en la part comuna del curs de preparació de la prova d'accés a cicles formatius de grau superior.
c) El preu per la matrícula en la part específica del curs de preparació de la prova d'accés a cicles formatius de grau superior.
d) El preu pels serveis d'accés a la plataforma i els materials didàctics en cada matèria de la formació per a la prova d'accés a cicles formatius de grau superior, d'alumnes visitants matriculats en centres presencials dependents del Departament d'Educació.
e) El preu pels serveis d'accés a la plataforma i els materials didàctics en cada matèria de la formació per a la prova d'accés a cicles formatius de grau superior, d'alumnes visitants matriculats en centres presencials de titularitat diferent al Departament d'Educació.
2.5 Es creen els preus públics per als ensenyaments de formació professional a distància següents:
a) El preu per la matrícula en cada crèdit, o en cada bloc en els ensenyaments de formació professional (ensenyaments LOGSE).
b) El preu per la matrícula en cada mòdul professional o en cada bloc en els cicles formatius de formació professional inicial (ensenyaments LOE).
c) El preu per la matrícula en cada unitat formativa en els ensenyaments de formació professional (ensenyaments LOE).
2.6 Es creen els preus públics per l'acreditació de la competència digital a distància següents:
a) El preu per la inscripció al curs d'obtenció del certificat en competència digital COMPETIC 3 d'una competència.
b) El preu per la inscripció al curs d'obtenció del certificat en competència digital COMPETIC 3 de dues competències.
2.7 Es crea el preu públic per la inscripció al curs de català per a joves residents a l'estranger.
2.8 Es creen els preus públics per la inscripció al curs d'obtenció del certificat de nivell superior de català (C2) a distància següents:
a) El preu per la inscripció al curs d'obtenció del certificat de nivell superior de català (C2), en la modalitat (65 hores).
b) El preu per la inscripció al curs d'obtenció del certificat de nivell superior de català (C2), en la modalitat (130 hores).
2.9 Es creen els preus públics amb relació als ensenyaments d'idiomes a distància següents:
a) El preu per la matriculació en els mòduls dels ensenyaments d'idiomes en la modalitat a distància del nivell bàsic (A1 i A2) i del nivell avançat (C1 i C2).
b) El preu per la matrícula al servei de cursos monogràfics d'idiomes en la modalitat a distància.
El servei de cursos monogràfics impartits en el marc de la formació permanent que preveu la disposició addicional 2 del Reial decret 1629/2006, de 29 de desembre, pel qual es fixen els aspectes bàsics del currículum dels ensenyaments d'idiomes de règim especial regulades per la Llei orgànica 2/2006, de 3 de maig, d'educació
Es consideren cursos monogràfics els cursos intensius o bé extensius impartits al llarg de l'any, o bé a l'estiu amb una durada mínima de 30 hores i màxima de 45 hores.
c) El preu per la matriculació al servei de cursos d'actualització de coneixements i perfeccionament professional d'idiomes de persones adultes.
d) El preu pels serveis d'accés a la plataforma i materials didàctics en els mòduls i cursos dels ensenyaments d'idiomes en la modalitat a distància.
e) El preu per la matriculació al servei d'autoaprenentatge a distància.
2.10 Es crea el preu públic per la inscripció en la formació equivalent a la formació pedagògica i didàctica, en la modalitat a distància.
2.11 Es crea el preu públic per la inscripció al servei de cursos d'actualització de coneixements i perfeccionament professional de persones adultes a distància.
2.12 Es crea el preu públic per la inscripció en els cursos oberts autoformatius a distància.
Els imports dels preus públics que es creen consten en l'annex d'aquesta ordre.
Actualització del preu públic, segona matrícula, tercera i posteriors en els ensenyaments d'idiomes
Es fixen uns coeficients d'increment dels preus públics per la matrícula i serveis per a alumnes oficials dels ensenyaments d'idiomes impartits per l'Institut Obert de Catalunya de la següent:
3.1 L'import de la matrícula i serveis per a alumnes oficials del nivells bàsic i avançat dels ensenyaments d'idiomes impartit per l'Institut Obert de Catalunya, quan es fa la matrícula per segona vegada en el mateix mòdul del mateix idioma, és el resultat d'aplicar el coeficient d'1,3 a l'import previst.
3.2 L'import de la matrícula i serveis per a alumnes oficials del nivells bàsic i avançat dels ensenyaments d'idiomes impartit per l'Institut Obert de Catalunya, quan es fa la matrícula per tercera vegada i posteriors en el mateix mòdul del mateix idioma, és el resultat d'aplicar el coeficient d'1,8 a l'import previst.
Els preus públics són exigibles abans de la prestació del servei.
Aquests preus públics no són compatibles amb la utilització de plataformes i materials externs a càrrec de l'alumnat.
Relació amb els preus públics de les escoles oficials d'idiomes
Els preus públics dels ensenyaments d'idiomes que ofereix l'Institut Obert de Catalunya s'actualitzaran d'acord amb la normativa que regula els preus públics dels ensenyaments i serveis de les escoles oficials d'idiomes.
Bonificacions i exempcions generals
A l'alumnat que utilitzi aquest servei se li podrà aplicar amb la justificació documental, les bonificacions i exempcions que es detallen.
a) Les persones membres de famílies nombroses classificades en la categoria especial.
b) Les persones que tinguin una discapacitat acreditada igual o superior al 33%, els seus cònjuges i els seus fills o filles que en depenguin econòmicament.
c) Les persones subjectes a mesures privatives de llibertat
d) Les persones víctimes d'actes terroristes, els seus cònjuges i els seus fills i filles.
e) Les persones membres d'unitats familiars que percebin la renda mínima d'inserció o la renda activa d'inserció o la renda garantida de ciutadania.
f) Ser aturat/da de llarga durada que percep un subsidi equivalent a una renda mínima d'inserció o la renda activa d'inserció o la renda garantida de ciutadania.
g) Els infants o adolescents en acolliment familiar.
h) Les persones víctimes de violència de gènere.
i) Les persones menors tutelades o persones extutelades menors de 21 anys d'edat.
La condició de persona tutelada o extutelada s'acredita mitjançant certificat emès per la Direcció General d'Atenció a la Infància i la Adolescència o òrgan equivalent d'altres comunitats autònomes.
Bonificacions específiques en diversos ensenyaments impartits per l'Institut Obert de Catalunya.
7.1 Els alumnes matriculats en els ensenyaments de cicles formatius de grau superior que imparteix l'Institut Obert de Catalunya, que tinguin concedida una beca o ajut a l'estudi en aquests mateixos ensenyaments per part de l'administració pública competent en la matèria, gaudiran d'una bonificació del 50% de l'import del preu públic corresponent, prèvia acreditació documental.
La bonificació només es concedirà pel mateix curs acadèmic pel qual s'ha concedit la beca.
Un cop se li notifiqui la concessió de la beca, podrà demanar la devolució de l'import, davant de la direcció de l'Institut Obert de Catalunya, que els retornarà el 50% de l'import del preu públic pagat.
7.2 Els alumnes matriculats en els ensenyaments de batxillerat que cursin simultàniament una segona llengua estrangera a l'Institut Obert de Catalunya, tindran una bonificació del 75% sobre el preu públic que tenen establert per aquest mateix ensenyament, les Escoles Oficials d'Idiomes, prèvia acreditació documental.
7.3 L'alumnat matriculat als cursos o mòduls oficials d'idiomes impartits per l'Institut Obert de Catalunya que es matriculin al servei d'autoaprenentatge, gaudiran d'una bonificació del 50% sobre aquest preu.
Exempcions específiques en diversos ensenyaments impartits per l l'Institut Obert de Catalunya
Estan exemptes del pagament del preu públic corresponent, prèvia acreditació documental, les persones que es trobin en qualsevol de les situacions següents:
8.1 En els ensenyaments de graduat en educació secundària obligatòria, batxillerat i cicles formatius de grau mitjà, els alumnes menors de 18 anys amb necessitats específiques de suport educatiu reconegudes per l'Administració competent, que són escolaritzats en l'Institut Obert de Catalunya d'acord amb el procediment establert per l'administració educativa, atès que per les seves situacions excepcionals no els és possible l'escolarització presencial normalitzada.
8.2 En els ensenyaments d'idiomes que imparteix l'Institut Obert de Catalunya en la modalitat a distància, els alumnes que tinguin concedida una beca per a estudis d'idiomes per part de l'administració pública competent en la matèria.
Si un alumne es matricula de dos o més idiomes, l'exempció només abasta l'idioma pel qual s'ha concedit la beca.
L'exempció només es concedirà pel mateix curs acadèmic pel qual s'ha concedit la beca.
Un cop se li notifiqui la concessió de la beca, podrà demanar la devolució de l'import, davant de la direcció de l'Institut Obert de Catalunya, que els retornarà el 100% de l'import del preu públic pagat.
8.3 Les persones que en el curs acadèmic immediatament anterior hagin obtingut matrícula d'honor al batxillerat o el premi extraordinari de batxillerat, estaran exemptes del preu públic corresponent a la matrícula en els mòduls dels ensenyaments d'idiomes, que imparteix l'Institut Obert de Catalunya en la modalitat a distància.
8.4 Les persones que en el curs acadèmic immediatament anterior hagin obtingut matrícula d'honor al batxillerat o el premi extraordinari de batxillerat, estaran exemptes del preu públic corresponent a la matrícula en els ensenyaments de cicles formatius de grau superior que imparteix l'Institut Obert de Catalunya en la modalitat a distància.
8.5 Els i les alumnes guanyadors del Premi Extraordinari dels ensenyaments de Formació professional, dels ensenyaments professionals d'Arts Plàstiques i Disseny, dels ensenyaments professionals de Música o dels ensenyaments professionals de Dansa, en els termes previstos a la normativa que els estableixi, tenen dret a l'exempció de l'import del preu en concepte de matrícula i serveis, per un sol cop, a triar entre la matrícula en el nivell bàsic, el nivell C1 o el nivell C2.
Cas particular de dret a més d'una bonificació
La concurrència en una mateixa persona de les condicions que donen dret a dues o més bonificacions iguals o superiors al 50%, comportarà l'exempció del preu públic.
Les quantitats obtingudes d'acord amb aquesta Ordre s'han ingressar al compte corrent del centre educatiu i han de ser gestionades en el marc del que preveuen els capítols II i III del títol VII de la Llei 12/2009, del 10 de juliol, d'educació.
Es deroguen les ordres següents:
L'Ordre EDU/348/2008, de 8 de juliol, per la qual se suprimeixen, es creen i es modifiquen determinats preus públics dels ensenyaments, les formacions i els cursos impartits a distància que presta l'Institut d'Educació Secundària Obert de Catalunya.
L'Ordre EDU/258/2010, de 20 d'abril, per la qual es suprimeixen, es creen i s'actualitzen els imports de diversos preus públics pels ensenyaments, les formacions i els cursos impartits a distància per l'Institut d'Educació Secundària Obert de Catalunya.
L'Ordre EDU/426/2010, de 17 d'agost, per la qual es crea el preu públic per a la matriculació en els mòduls dels ensenyaments d'idiomes del nivell bàsic, en la modalitat a distància, que imparteix l'Institut d'Educació Secundària Obert de Catalunya.
L'Ordre ENS/32/2011, de 23 de febrer, es van modificar els imports de diversos preus públics dels ensenyaments, les formacions i els cursos impartits a distància per l'Institut Obert de Catalunya i es va simplificar la denominació d'un preu.
L'Ordre ENS/52/2012, de 23 de febrer, per la qual es fixen els imports de diversos preus públics dels ensenyaments, les formacions i els cursos impartits a distància per l'Institut Obert de Catalunya.
L'Ordre ENS/115/2012, de 26 d'abril, per la qual es crea el preu públic per la inscripció en el curs de preparació de les proves d'obtenció del certificat oficial d'idiomes de nivell intermedi en la modalitat a distància que imparteix l'Institut Obert de Catalunya.
L'Ordre ENS/61/2013, de 10 d'abril, per la qual es fixen els imports de diversos preus públics dels ensenyaments, les formacions i els cursos impartits a distància per l'Institut Obert de Catalunya.
L'Ordre ENS/163/2013, de 10 de juliol, per la qual es creen els preus públics per a la inscripció en la convocatòria de les proves d'avaluació dels continguts i aprenentatges aptes per superar un cicle de formació professional inicial impartits a distància per entitats col·laboradores, que duu a terme l'Institut Obert de Catalunya.
L'Ordre ENS/76/2014, de 27 de febrer, per la qual es crea el preu públic per la inscripció en el curs de preparació de les proves d'obtenció del certificat oficial d'idiomes de nivell avançat en la modalitat a distància que imparteix l'Institut Obert de Catalunya.
L'Ordre ENS/162/2015, de 29 de maig, es van crear i actualitzar els imports de diversos preus públics per la matrícula en determinats ensenyaments impartits per Els imports dels preus públics que es creen l'Institut Obert de Catalunya.
Barcelona, 18 de setembre de 2020
Imports dels preus públics d'ensenyaments, cursos i formacions a distància oferts per l'Institut Obert de Catalunya.
Els imports dels preus públics que es creen per la matrícula en els ensenyaments de graduat en educació secundària obligatòria a distància, a partir del curs 2020-2021 són els següents:
a) Per la matrícula del primer mòdul en els ensenyaments de graduat en educació secundària obligatòria: 15,00 euros per trimestre.
b) Per la matrícula de cada mòdul addicional en els ensenyaments de graduat en educació secundària obligatòria: 5,00 euros per trimestre.
c) Pels serveis d'accés a la plataforma i els materials didàctics pel primer mòdul, en els ensenyaments de graduat en educació secundària obligatòria d'alumnes visitants, matriculats en centres presencials: 15,00 euros per trimestre.
d) Pels serveis d'accés a la plataforma i els materials didàctics de cada mòdul addicional, en els ensenyaments de graduat en educació secundària obligatòria, d'alumnes visitants, matriculats en centres presencials: 5,00 euros per trimestre.
Els imports dels preus públics que es creen per la matrícula en matèries de batxillerat a distància, a partir del curs 2020-2021 són els següents:
a) Per la matrícula en la primera matèria o bloc de la primera matèria del batxillerat: 35,00 euros per semestre
b) Per la matrícula per cada matèria o bloc d'una matèria addicional del batxillerat: 15,00 euros per semestre.
c) Pels serveis d'accés a la plataforma i els materials didàctics en cada matèria o bloc d'una matèria del batxillerat d'alumnes visitants matriculats en centres presencials sostinguts amb fons públics amb ensenyaments de batxillerat: 15,00 euros per semestre.
d) Pels serveis d'accés a la plataforma i els materials didàctics en cada matèria o bloc d'una matèria del batxillerat, d'alumnes visitants matriculats en centres presencials no sostinguts amb fons públics amb ensenyaments de batxillerat: 20,00 euros per semestre.
L'import del preu públic per la inscripció en la matrícula, el material didàctic i el servei d'accés a la plataforma en cada matèria del curs de preparació a les Proves d'Accés a la Universitat (PAU) a distància, a partir del curs 2020-2021 és de 10,00 euros per matèria.
Els imports dels preus públics que es creen per la preparació de la prova d'accés a cicles formatius de grau superior a distància, a partir del curs 2020-2021 són els següents:
a) Per la matrícula en el curs de preparació de la prova d'accés a cicles formatius de grau superior: 88,00 euros per curs.
b) Per la matrícula en la part comuna del curs de preparació de la prova d'accés a cicles formatius de grau superior: 80,00 euros
c) Per la matrícula en la part específica del curs de preparació de la prova d'accés a cicles formatius de grau superior: 50,00 euros.
d) Pels serveis d'accés a la plataforma i els materials didàctics en cada matèria de la formació per a la prova d'accés a cicles formatius de grau superior, d'alumnes visitants matriculats en centres presencials dependents del Departament d'Educació: 15,00 euros.
e) Pels serveis d'accés a la plataforma i els materials didàctics en cada matèria de la formació per a la prova d'accés a cicles formatius de grau superior, d'alumnes visitants matriculats en centres presencials de titularitat diferent al Departament d'Educació: 20,00 euros.
Els imports dels preus públics que es creen pels ensenyaments de formació professional a distància, a partir del curs 2020-2021 són els següents:
a) Per la matrícula en cada crèdit, o en cada bloc en els ensenyaments de formació professional (ensenyaments LOGSE): 50,00 euros per semestre.
b) Per la matrícula en cada mòdul professional o en cada bloc en els cicles formatius de formació professional inicial (ensenyaments LOE): 50,00 euros per semestre.
c) Per la matrícula en cada unitat formativa en els ensenyaments de formació professional (ensenyaments LOE): 25,00 euros per semestre.
En els cicles formatius de formació professional inicial derivats de la Llei orgànica 2/2006, de 3 de maig, d'educació, l'alumne que es matriculi a totes les unitats formatives del mòdul ha de satisfer necessàriament el preu públic corresponent a la matrícula del mòdul.
En el cas de mòduls composats per una única unitat formativa, l'alumne ha de satisfer necessàriament el preu públic corresponent a la matrícula del mòdul.
En el cas de crèdits o mòduls dividits en dos blocs de matèria, l'alumne ha de satisfer necessàriament el preu públic corresponent a un sol bloc.
L'alumne pot optar per satisfer el preu de la matrícula per mòdul, tot i que no hagi de matricular-se en la totalitat de les unitats formatives que el componen.
La matriculació en alguns cicles formatius de formació professional implicarà afegir un import addicional en concepte de materials didàctics.
Els imports dels preus públics que es creen per la inscripció al curs d'acreditació de la competència digital avançat (COMPETIC 3) en la modalitat a distància, a partir del curs 2020-2021 són els següents:
a) Per la inscripció en el curs d'una competència: 40,00 euros.
b) Per la inscripció en el curs de dues competències: 80,00 euros.
L'import del preu públic que es crea per la inscripció al curs de català per a joves residents a l'estranger en la modalitat a distància, a partir del curs 2020-2021 és de 70,00 euros per mòdul.
Els imports dels preus públics que es creen per la inscripció al curs d'obtenció del certificat de nivell superior de català (C2) en la modalitat a distància, a partir del curs 2020-2021 són els següents:
a) Per la inscripció al curs d'obtenció del certificat de nivell superior de català (C2) de 65 hores: 137,50 euros.
b) Per la inscripció al curs d'obtenció del certificat de nivell superior de català (C2), de 130 hores: 275,00 euros.
Els imports dels preus públics que es creen amb relació als ensenyaments d'idiomes en la modalitat a distància, a partir del curs 2020-2021 són els següents:
a) Per la matriculació en els mòduls dels ensenyaments d'idiomes en la modalitat a distància del nivell bàsic (A1 i A2) i del nivell avançat (C1 i C2): 137,50 euros per mòdul.
b) Per la matriculació al servei de cursos monogràfics d'idiomes en la modalitat a distància: 49,80 euros per la inscripció al curs, més 5,00 euros per cada hora de durada del curs.
c) Per la matriculació al servei de cursos d'actualització de coneixements i perfeccionament professional d'idiomes de persones adultes: 50,80 euros per la inscripció al curs, més 3,60 euros per cada hora de durada del curs.
d) Pels serveis d'accés a la plataforma i materials didàctics en els mòduls dels ensenyaments d'idiomes en la modalitat a distància en tots els nivells: 30,00 euros.
e) Per la matriculació al servei d'autoaprenentatge a distància: 79,20 euros per quadrimestre.
L'import del preu públic que es crea per la inscripció a la formació equivalent a la formació pedagògica i didàctica en la modalitat a distància, a partir del curs 2020-2021 és de 20,00 euros per crèdit.
L'import del preu públic que es crea per la inscripció al servei de cursos d'actualització de coneixements i perfeccionament professional de persones adultes a distància, a partir del curs 2020-2021 és de 25,40 euros per la inscripció al curs, més 1,80 euros per cada hora de durada del curs.
L'import del preu públic per la inscripció en els cursos oberts autoformatius a distància, a partir del curs 2020-2021 és de 5,00 euros cadascun.